
HANKEDOKUMENDID
Narva Linn korraldab riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta” (edaspidi hanke) avatud pakkumismenetluse.

Hange toimub kooskõlas kehtiva Riigihangete seadusega. 

Kõikidel isikutel, kes vastavad Riigihangete seaduse ja käesoleva hanke poolt kehtestatud tingimustele, on õigus teha pakkumus. 

1 ÜLDOSA

1.1 Hankija: Narva Linn Narva Linnavalitsuse Rahandusameti kaudu, 75008427

Aadress: Peetri pl.5, 20308 Narva, Ida-Viru 

Tel.35 99180, faks 35 99181, e-post rahandus@narva.ee
1.2 Riigihanke eest vastutav isik: Rahandusameti direktori asetäitja Jelena Golubeva, tel.3599183, faks 3599181, e-post jelena.golubeva@narva.ee 
1.3 Riigihanke nimetus: „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta”

1.4 Hankedokumentides kasutatakse järgmiseid termineid:

hankija – asutus, kes on riigihanke välja kuulutanud;

pakkuja – isik, kes on esitanud pakkumuse;

hankeleping (edaspidi leping) – hankemenetluse tulemusel hankija ja pakkuja vahel sõlmitud leping, mille esemeks on teenus;

tellija – isik, kes on sõlminud lepingu edukaks tunnistatud pakkumuse esitanud pakkujaga;

täitja – edukaks tunnistatud pakkumuse esitanud pakkuja, kellega on sõlmitud leping;

vandeaudiitori aruannete allkirjastaja – pakkuja meeskonda kuuluv isik, kes allkirjastab käesoleva riigihanke tulemusel sõlmitava lepingu alusel väljastatavad vandeaudiitori aruanded;

auditi meeskonna juht – pakkuja meeskonda kuuluv isik, kes planeerib auditi ajakava, juhib auditi teenust osutavate meeskonna liikmete tööd ning on linnale auditi teenuse osutamisel peamiseks kontaktisikuks.

Hankedokumentide koostamisel on hankija lähtunud riigihangete seadusest (edaspidi RHS) ja sellega seonduvatest õigusaktidest. Hankija võib muuta hanketeadet ja/või hankedokumente enne pakkumuste esitamise tähtpäeva RHS § 36 alusel.

2 RIIGIHANKE kirjeldus
2.1 Riigihanke esemeks on:

2.1.1 linna 2011, 2012. ja 2013. aasta konsolideeritud raamatupidamise aastaaruande ja eelarve täitmise aruande (edaspidi aastaaruanne) auditeerimine;

2.1.2 Narva linnale konsultatsiooniteenuste osutamine lepingu kehtivuse perioodil kokku 150 tunni ulatuses, arvestusega keskmiselt 50 tundi aastas.
2.2 Pakkuja peab auditi läbi viima lähtudes Audiitortegevuse seadusest.
2.3 Pakkuja peab hindama, kas linna konsolideerimisgrupi (linna ametiasutused ja nende hallatavad asutused, teenistused ja linna valitseva mõju all olevad asutused) raamatupidamise aastaaruanne on koostatud lähtuvalt Eesti hea raamatupidamise tava nõuetest (st pakkuja on konsolideerimisgrupi audiitorettevõtjaks).
2.4 Pakkuja peab väljastama vandeaudiitori aruanded linna konsolideerimisgrupi raamatupidamise aastaaruandele.
2.5 Teenuse osutamise lähteülesanne on esitatud hankedokumentide lisas 1.

3 RIIGIHANKE TÄHTPÄEVAD

3.1 Pakkumuste esitamise tähtpäev ja koht: 22.november 2011 kell 13.45, aadressile Peetri pl.5, 20308 Narva, kab. 204 Rahandusameti vanemspetsialistile Tatjana Kudimovale.
3.2 Pakkumuste avamise aeg ja koht: 22.november 2011 kell 14.00, Narva Linnavalitsuse konverentsisaalis (1.korrusel) aadressil Peetri pl.5, Narva.

3.3 Lepingu täitmise tähtpäev: 30.06.2014.

4 NÕUDED TEENUSELE

4.1 Riigihanke esemeks olev teenus tuleb osutada vastavalt hankedokumentide lisas 1 toodud teenuse osutamise lähteülesandele.

4.2 Pakkumuse esitamine riigihanke üksikutele osadele ei ole lubatud.

4.3 Alternatiivsete lahenduste esitamine ei ole lubatud.
4.4 Täitja on kohustatud olulise osa (vähemalt 80 %) teenusest osutama ise tagamaks kvaliteetse hankelepingu täitmise ja hankelepingu täitmise kontrollitavuse.
5 HANKEDOKUMENTIDE VÄLJASTAMINE JA SELGITUSTE SAAMISE KORD

5.1 Hankedokumendid ja täiendavad dokumendid on võimalik saada kuni 21.11.2011.a. 
5.2 Igal hankemenetluses osaleval isikul ja huvitatud isikul, kellel on vastaval hetkel võimalik selles hankemenetluses osaleda, on õigus saada selgitusi ja lisateavet hanketeate ja hankedokumentide kohta. Selgitusi ja/või lisateavet võib küsida kirjalikult posti, e-posti või faksi teel. 
5.3 Hankija vastused koos küsimustega edastatakse korraga kõigile hankedokumendid saanud huvitatud isikutele kirjalikult posti, e-posti või faksi teel 3 tööpäeva jooksul vastava taotluse saamisest arvates. Hankija ei vastuta e-posti side toimimise eest.
5.4 Hankija võib nõuda pakkujalt selgitusi, andmeid ja/või dokumente tema kvalifikatsiooni kontrollimiseks või pakkumuses esitatud teabe põhjendatud selgitamist, piiritlemist või täpsustamist. Nii hankija nõue kui ka pakkuja selgitused peavad olema vormistatud kirjalikult ning pakkuja on kohustatud nõutud selgitused, andmed ja/või dokumendid esitama 3 tööpäeva jooksul nõude saamisest arvates (RHS § 56 lg 3).

5.5 Hankija võib nõuda pakkujalt asjakohast selgitust, kui ta leiab, et pakkumuse maksumus on lepingu eeldatava maksumusega võrreldes põhjendamatult madal. Nõudmine ja selgitused peavad olema vormistatud kirjalikult ja pakkuja on kohustatud selgitused esitama kirjalikult 5 tööpäeva jooksul vastava nõude saamisest arvates (RHS § 48  lg 1).

6 NÕUDED PAKKUMUSELE JA PAKKUMUSE KOOSTAMISE JUHEND (KVALIFITSEERIMINE)
6.1 Pakkumus peab sisaldama pakkuja seadusjärgse või volitatud esindaja (lisada volikiri) hankedokumentide lisa 2 vormi kohast kirjalikku taotlust riigihankes osalemiseks. Ühispakkujad peavad lähtuma RHS esitatud nõuetest.
6.2 Pakkuja peab olema seaduse kohaselt registreeritud asukohamaa vastavas registris. Hankija kontrollib Eestis asuva pakkuja registreeritust (tõendit ei pea esitama). Välisriigis registreeritud pakkuja peab esitama registreeringu nõude täitmise kohta asjakohase tõendi (RHS § 41 lg 3)

6.3 Pakkuja peab olema kantud Audiitortegevuse seaduse kohaselt audiitorittegevuse registri ja pakkuja kutsetegevus ei tohi olla peatunud või lõppenud. Hankija kontrollib Eestis asuva pakkuja registreeritust (tõendit ei pea esitama).

6.4 Kinnitus pakkuja hankemenetlusest kõrvaldamise aluste puudumise kohta hankedokumentide lisa 3 vormi kohaselt (RHS § 38 lg 1 p 1-3).
6.5 Pakkuja peab esitama Maksu- ja Tolliameti või pakkuja asukohariigi vastava pädevusega ametiasutuse tõendi RHS seaduse § 38 lg 1 p 4 nimetatud asjaolude puudumise kohta hankemenetluse algamise kuupäeva seisuga, kui neid andmeid ei ole hankijal võimalik kontrollida andmekogus olevate avalike andmete põhjal. Kui pakkuja asukohariigi vastava pädevusega ametiasutus ei väljasta tõendit RHS §38 lg 1 p 4 nimetatud asjaolude puudumise kohta, esitab pakkuja selle ametiasutuse tõendi maksuvõlgade puudumise kohta

6.6 Pakkuja peab esitama pakkuja elu- või asukohajärgse kohalike maksude maksuhalduri või pakkuja asukohariigi vastava pädevusega ametiasutuse tõendi RHS §38 lg 1 p 4 nimetatud asjaolude puudumise kohta hankemenetluse algamise kuupäeva seisuga, kui neid andmeid ei ole hankijal võimalik kontrollida andmekogus olevate avalike andmete põhjal. Kui pakkuja asukohariigi vastava pädevusega ametiasutus ei väljasta tõendit RHS §38 lg 1 p 4 nimetatud asjaolude puudumise kohta, esitab pakkuja selle ametiasutuse tõendi maksuvõlgade puudumise kohta.

6.7 Pakkuja peab esitama olulisemate kuni viimase kolme aasta (2008-2010) jooksul täidetud hankeobjektiga sarnase teenuse osutamiseks sõlmitud lepingute nimekirja koos nende maksumuse, sõlmimise kuupäeva ja teiste osapoolte infoga kohta (RHS § 41 lg 1 p2)
6.8 Pakkuja peab olema kolme viimase aasta (2008-2010) jooksul vähemalt kahel korral auditeerinud juriidilist isikut, mille kaks näitajat (konsolideeritud) kolmest ületavad alljärgnevaid piirmäärasid: 

- bilansimaht 60 miljonit eurot,

- tegevustulud 60 miljonit eurot,

- töötajate (sh avalikud teenistujad) arv 500 töötajat.

Pakkujal tuleb esitada vastav kinnitus.

6.9 Pakkuja meeskonda kuuluv vandeaudiitori aruande allkirjastaja (edaspidi vandeaudiitori aruande allkirjastaja) peab kolme viimase aasta (2008-2010) jooksul olema vähemalt ühel korral auditeerinud juriidilist isikut (allkirjastanud juriidilise isiku raamatupidamise aastaaruande kohta väljastatud vandeaudiitori aruande), mille kaks näitajat (konsolideeritud) kolmest ületavad alljärgnevaid piirmäärasid: 
- bilansimaht 60 miljonit eurot,

- tegevustulud 60 miljonit eurot,

- töötajate (sh avalikud teenistujad) arv 500 töötajat.

Pakkujal tuleb nimetatud nõude täitmise tõenduseks esitada CV, milles on esitatud andmed vandeaudiitori aruande allkirjastaja poolt auditeeritud juriidilistest isikutest, tuues eraldi välja nende bilansimahu, tegevustulud ja töötajate (sh avalikud teenistujad) arv (RHS § 41 lg 1 p 3).
6.10  Pakkuja auditi meeskonna juhil peab olema vähemalt viie aastane auditi teenuse osutamise töökogemus ja auditi meeskonna juhtimise kogemus vähemalt ühel korral. Pakkujal tuleb nimetatud nõuete täitmise tõenduseks esitada auditi meeskonna juhi CV, millest nähtub töökogemus auditi teenuse osutamisel ja auditi meeskonna juhtimisel (RHS § 41 lg 1 p 3).

6.11 Pakkujal peab olema tehtud kutsealane vastutuskindlustus, mis peab katma pakutava teenuse iga-aastast maksumust. Pakkujal tuleb esitada kutsealase vastutuskindlustuse tõend või muu asjakohane dokument (RHS § 40 lg 2)
6.12 Pakkujal tuleb lisada pakkumusele kinnitus teenuse osutamiseks vajalike töötajate olemasolu kohta ja teenuse osutamise meeskonna kvalifikatsiooni kirjeldus.

6.13 Ühispakkujad võivad enda majandusliku ja finantsseisundi kvalifitseerimistingimustele vastavuse tõendamiseks summeeritavate näitajate puhul summeerida kõigi ühispakkujate vastavad näitajad (RHS § 40 lg 4). 
6.14 Vandeaudiitori aruande allkirjastajal peab olema vandeaudiitori kutse (kutsetegevus ei tohi olla peatunud või lõppenud) ning ta peab olema kantud audiitorite registrisse. Hankija kontrollib vandeaudiitori registreeritust.
6.15 Pakkumus peab olema jõus minimaalselt 90 päeva. Pakkumus on pakkujale siduv alates pakkumuse esitamise tähtpäevast vähemalt kuni hankedokumentides määratud pakkumuse jõusoleku minimaalse tähtaja lõppemiseni (RHS § 43 lg 1). Hankija kirjalikul ettepanekul võib pakkuja pakkumuse jõusoleku tähtaega pikendada (RHS § 45 lg 1).
6.16 Pakkumus peab sisaldama maksumust eurodes ilma käibemaksuta ja koos käibemaksuga täiseurodes ning vastama hankedokumentide lisas 4 toodud pakkumuse maksumuse esildise vormile.

6.16.1 Esildise iga rida peab olema täidetud.

6.16.2 Pakkumuse maksumus on lõplik, see on riigihanke lepingu maksumuseks ning kehtib kogu lepinguperioodi jooksul, v.a punktis 11.2 nimetatud asjaoludel. 
6.16.3 Pakkumuse ühikuhinnad on lõplikud ja kehtivad kogu lepinguperioodi jooksul.
6.17 Pakkumus peab sisaldama teenuse osutamise kava, mis peab olema koostatud vastavalt hankedokumentide lisas 1 toodud teenuse osutamise lähteülesandele. Teenuse osutamise kava peab olema kooskõlas lisas 4 esitatud linna konsolideeritud raamatupidamise aastaaruande teenuse töötundide arvuga.
6.18 Teenuste osutamise kava peab sisaldama:

6.18.1 pakutavate teenuste kirjeldust;

6.18.2 teenuste osutamise ajakava.
6.19 Ühise pakkumuse korral peab pakkumus sisaldama kinnitust, et ühispakkujad vastutavad lepingu täitmise eest solidaarselt (RHS § 43 lg 3).

6.20 Pakkuja koostatud ja esitatud kinnitustel, tõendustel ja muudel dokumentidel peavad olema pakkuja rekvisiidid ja need dokumendid peab olema allkirjastanud pakkuja seadusjärgne või volitatud esindaja (lisada volikiri).

6.21 Pakkumus peab olema koostatud eesti keeles. Võõrkeelsetele dokumentidele peab lisama vannutatud tõlgi kinnitatud eestikeelse tõlke, originaal ja tõlge peavad olema klambriga ühendatud. Erandiks on reklaamprospektide ja muude reklaamdokumentide koopiad, mis võivad olla võõrkeelsed.

6.22 Pakkumus peab olema vormistatud punktis 7 nõutud struktuuri kohaselt, trükitult ja köidetult, sellel peab olema tiitelleht ja sisukord, kõik lehed peavad olema nummerdatud ja pakkumuse allkirjastaja poolt viseeritud.

6.23 Pakkumuse originaal peab olema suletud pakendisse, mis sisaldab kõiki hankedokumentides nõutud dokumente.
6.24 Kinnisel pakkumuse pakendil peab olema järgmine tekst:

6.24.1 Narva Linn, Peetri pl.5, 20308 Narva;
6.24.2 Hanke nimetus: „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“;

6.24.3 Pakkuja nimetus, registrikood, aadress;

6.24.4 Ühise pakkumuse korral peab pakkumuse pakendil olema teade „Ühispakkumus“ ning pakkujate nimetused, registrikoodid, aadressid;

6.24.5 Hoiatusmärge „Mitte avada enne 22.november 2011 kell 14.00“.
6.25 Pakkumus tuleb esitada ühes eksemplaris, mis sisaldab originaaldokumente.
6.26 Pakkumuse ettevalmistamise ja esitamisega seotud kulutusi hankija ei hüvita.

6.27 Pakkujal pole lubatud esitada tingimuslikku pakkumust ega tingimusi, mis ei tulene hanketeatest ja hankedokumentidest ning nende lisadest.

6.28 Kui hankija esitatud nõuded või tähtajad erinevad hanketeates (registri vorm) ja hankedokumentides esitatust, tuleb lähtuda hanketeatest.

7 PAKKUMUSE STRUKTUUR

Pakkumus tuleb esitada järgmise struktuuri alusel:

7.1 tiitelleht;

7.2 sisukord;

7.3 hankedokumentide lisa 2 vormi kohane taotlus riigihankes osalemiseks koos pakkuja andmetega;

7.4 hankedokumentide lisa 3 vormi kohane kinnitus hankemenetlusest kõrvaldamise aluste puudumise kohta;

7.5 hankedokumentide punktides 6.5-6.6 nõutud tõendid;

7.6 olulisemate kuni kolme aasta (2008-2010) jooksul täidetud lepingute nimekiri;
7.7 hankedokumentide punktis 6.8 nõutud kinnitus;
7.8 meeskonna kvaliteeti tõendavad dokumendid:

7.8.1 kinnitus teenuse osutamiseks vajalike töötajate olemasolu kohta ja teenuse osutamise meeskonna kvalifikatsiooni kirjeldus;

7.8.2 vandeaudiitori aruande allkirjastaja CV;

7.8.3 auditi meeskonna juhi CV;

7.9 kutsealase vastutuskindlustuse tõend või muu asjakohane dokument;

7.10 kinnitus ühispakkujate solidaarse vastutuse kohta (esitatakse ainult ühise pakkumuse korral);
7.11 hankedokumentide lisa 4 vormi kohane pakkumuse maksumuse esildis ilma käibemaksuta ja koos käibemaksuga;

7.12 teenuse osutamise kava.
8 PAKKUMUSTE ESITAMINE JA AVAMINE

8.1 Pakkumus tuleb esitada hiljemalt 22.novembri 2011 kella 13.45 aadressile Peetri pl.5, 20308 Narva, kab. 204.
8.2 Kinnine pakkumuse pakend antakse üle hankija esindajale, Rahandusameti vanemspetsialistile Tatjana Kudimovale, käest kätte või edastatakse tähitult posti teel ning see peab olema hankijale laekunud enne pakkumuste esitamise tähtaega. Hankija ei vastuta postiteenuse toimimise eest.
8.3 Pakkuja nõudmise korral esitab hankija viivitamata talle pakkumuse kättesaamise kohta kinnituse, milles on märgitud riigihanke nimetus ja registreerimisnumber, pakkuja andmed, pakkumuse kättesaamise kuupäev ja kellaaeg ning vastuvõtja andmed. Pakkumuse pakendile peab olema kantud pakkumuse kättesaamise kuupäev, kellaaeg ja pakkumuse edastamise viis ning pakendil peab olema vastuvõtja allkiri.

8.4 Pakkuja võib oma pakkumuse tagasi võtta või esitada uue(d) pakkumuse(d) kuni pakkumuste esitamise tähtpäevani. Uue pakkumuse esitamisega ei muutu tema varem esitatud pakkumus(ed) kehtetuks, v.a juhul, kui pakkuja teavitab hankijat selle/nende tagasivõtmisest. 
8.5 Pakkumuste esitamise tähtpäevaks esitatud ja nõuetekohaselt suletud (puuduvad avamisjäljed) pakkumuste avamine toimub 22.novembril 2011 kell 14.00 Narva Linnavalitsuse konverentsisaalis (1.korrusel) aadressil Peetri pl.5, Narva.

8.6 Pakkumuste avamisel:

8.6.1 kontrollitakse esitatud pakkumuste vastavust hankedokumentide punktis 7 esitatud pakkumuse struktuurile ja dokumentide loetelule;

8.6.2 tehakse teatavaks pakkujate nimed, registrikoodid ja pakkumuste maksumused;
8.6.3 koostatakse pakkumuste avamise protokoll.

8.7 Pakkumuste avamise protokolli kantakse Pakkujate nimed, registrikoodid ja esitatud pakkumuste maksumused. Protokolli märgitakse, millised esitatud pakkumused ei vastanud hankedokumentide punktis 7 nõutud pakkumuse struktuurile ja dokumentide loetelule.

8.8 Pärast pakkumuste esitamise tähtpäeva hankijale laekunud pakkumusi ei avata ja need tagastatakse pakkujatele tähitult posti teel või allkirja vastu.

8.9 Pakkuja seadusjärgsetel või volitatud esindajatel on õigus osaleda pakkumuste avamisel. Pakkujate esindajad peavad enne pakkumuste avamist esitama isikut tõendava ja esindusõigust tõendava dokumendi. Pakkujate esindajate andmed kantakse registreerimislehele.

8.10 Pakkumuste avamise protokolli koopia esitatakse kõigile Pakkujatele 3 tööpäeva jooksul või  § 54 lg 4 alusel.
9 PAKKUMUSTE VASTAVAKS TUNNISTAMINE VÕI TAGASILÜKKAMINE

9.1 Hankija lükkab pakkumuse tagasi, kui pakkumus ei vasta hanketeates või hankedokumentides ning nende lisades esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.

9.2 Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või pakkuja ei ole tähtajaks esitanud nõutud selgitust (RHS § 48).

9.3 Hankijal on õigus kõik pakkumused tagasi lükata järgmistel juhtudel:

9.3.1 kõigi vastavaks tunnistatud pakkumuste maksumused ületavad lepingu eeldatavat maksumust (RHS § 49 lg 1 p 1);

9.3.2 kõigi esitatud pakkumuste maksumused ületavad lepingu eeldatavat maksumust (RHS § 49 lg 1 p 2);

9.3.3 riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või ebavajalikuks;

9.3.4 on aset leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada ja mille puhul ei saa mõistlikkuse põhimõttest lähtuvalt hankijalt eeldada, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks;
9.3.5 kirjalik teade kõikide pakkumuste tagasilükkamise kohta väljastatakse pakkujatele viivitamata, kuid mitte hiljem kui 3 tööpäeva jooksul otsuse tegemisest arvates.
10 PAKKUMUSTE HINDAMINE JA HINDAMISKRITEERIUMIDE RAKENDAMINE

10.1 Hankija hindab kõiki kvalifitseeritud pakkujate esitatud vastavaks tunnistatud pakkumusi.

10.2 Eduka pakkumuse valiku aluseks on majanduslikult soodsaim pakkumus alltoodud hindamise kriteeriumidest lähtuvalt 100 väärtuspunkti skaalal:

10.2.1 Kvaliteedikriteerium - teenuse osutamise meeskonna kvaliteet (kogemus), kokku maksimaalselt 10 väärtuspunkti. Pakkumuse kvaliteedikriteeriumi eest antavad väärtuspunktid leitakse järgmiselt:

10.2.1.1 5 väärtuspunkti saab pakkuja, kelle meeskonda kuuluval vandeaudiitori aruande allkirjastajal on suurim auditi teenuse osutamise kogemus. Kogemuse hindamisel lähtub hankija sellest, kui pikaajaline auditeerimiskogemus on vandeaudiitori aruande allkirjastajal, millistes auditi projektis ta on osalenud ning kas tal on varasem kogemus avaliku sektori üksuse auditeerimisel. Väiksema kogemusega pakkujate väärtuspunktid arvutatakse järgmise valemi alusel:
KVi/KVmax*osatähtsus, kus KVmax - vandeaudiitori aruande allkirjastaja suurim auditi teenuse osutamise kogemus 





    KVi  - hinnatav auditi teenuse osutamise kogemus

    osatähtsus – kvaliteedikriteeriumi maksimaalne väärtuspunktide arv e. 5.

Vandeaudiitori aruande allkirjastaja kvalifikatsiooni tõendamiseks tuleb pakkujal pakkumuse koosseisus esitada CV, millest sh nähtub vandeaudiitori aruande allkirjastaja auditi teenuse osutamise kogemus.
10.2.1.2 5 väärtuspunkti saab pakkuja, kelle meeskonda kuuluval auditi meeskonna juhil on suurim auditi teenuse osutamise kogemus. Kogemuse hindamisel lähtub hankija sellest, kui pikaajaline auditeerimiskogemus on auditi meeskonna juhil, millistes auditi projektis meeskonna liige on osalenud, kas meeskonna liikmel on varasem kogemus avaliku sektori auditeerimisel ning auditi projekti juhtimisel. Väiksema kogemusega pakkujate väärtuspunktid arvutatakse järgmise valemi alusel:

KJi/KJmax*osatähtsus, kus KJmax – meeskonna juhi suurim auditi teenuse osutamise kogemus 





KJi  - hinnatav auditi teenuse osutamise kogemus

osatähtsus – kvaliteedikriteeriumi maksimaalne väärtuspunktide arv e. 5.

Auditi meeskonna juhi kvalifikatsiooni tõendamiseks tuleb pakkujal pakkumuse koosseisus esitada CV, millest sh nähtub auditi meeskonna juhi auditi teenuse osutamise kogemus.
10.2.2 Pakkumuse maksumuse kriteerium 90 väärtuspunkti. Pakkumuse maksumuse kriteeriumi alusel saab maksimaalse arvu punkte (90) madalaima teenuse kogumaksumusega (käibemaksuga) pakkumus (Mmin). Pakkumuse teenuse kogumaksumus käibemaksuga peab olema esitatud lisa  4 veerg 5 rida 4.

10.2.2.1 Kõrgema maksumusega pakkumused saavad proportsionaalselt vähem punkte. Nende punktid arvutatakse järgmise valemi alusel:

Mmin/Mi *osatähtsus, kus   Mmin – madalaim pakutud maksumus;

Mi – hinnatava pakkumuse maksumus;

osatähtsus – maksumuse kriteeriumi maksimaalne väärtuspunktide arv e. 90.

10.2.3 Edukaks pakkumuseks tunnistatakse pakkumus, mis saab kõigi hindamise kriteeriumide alusel kokku kõige rohkem väärtuspunkte. 
10.2.4 Kui võrdseid pakkumusi, mis on saanud rohkem väärtuspunkte on rohkem kui üks eelistatakse nende pakkumuste hulgast pakkumust, mille hindamiskriteerium kvaliteedikriteerium sai kokku rohkem punkte. Juhul kui ka selle alusel ei ole võimalik välja selgitada edukat pakkumust, siis võitja selgitatakse loosi teel.
11 MAKSETINGIMUSED

11.1 Täitja esitab tellijale arve aruandekuule järgneva kuu 5. kuupäevaks.

11.2 Kui aastaaruannete auditeerimine kujuneb planeeritust töömahukamaks, ei kuulu ületatud töötunnid kompenseerimisele, v.a juhul kui:

11.2.1 täitja on informeerinud tellijat töö mahtu oluliselt tõstvatest asjaoludest ning tellija on täiendavate töötundide eest tasumise aktsepteerinud;

11.2.2 suurem töömaht tuleneb asjaolust, et on toimunud muudatused konsolideerimisgrupis (lisandunud uusi linna asutusi). Lisandunud asutused kuuluvad auditeerimisele ainult juhul, kui Hankija selle Täitjaga täiendavalt kokku lepib.
11.3 Punktis 11.2 nimetatud juhtumitel toimub aastaaruannete auditeerimise täiendavate töötundide eest tasumine aastaaruande auditeerimise teenuse keskmise tunnihinna (lisa 4 veerg 3 rida 1) alusel.
11.4 Tellijal on õigus saada täitjalt ülevaadet osutatud teenustest vähemalt lisas 4 kirjeldatud teenuste liigenduses, sh töid teostanud täitja töötajate nimed või allhankija ja tema töötajate nimed ning tehtud töötundide arv.

11.5 Osutatud teenuste saamist kinnitab tellija arve aktsepteerimisega.

11.6 Arvete maksetähtaeg peab olema mitte lühem kui 21 kalendripäeva arve väljastamise hetkest arvates.

12 LEPINGU TINGIMUSED

12.1 Hankija sõlmib edukaks tunnistatud pakkumuse esitanud pakkujaga lepingu hankedokumentides esitatud tingimustel ja edukaks tunnistatud pakkumuses esitatud andmete alusel.

12.2 Lepingu täitmise käigus tagavad tellija ja täitja oma tegevuse vastavuse kõigile Eesti Vabariigis kehtivatele õigusaktidele.

12.3 Täitja kannab tellija ees täielikku vastutust teenuse osutamise kvaliteedi ja tähtaegse osutamise eest ka siis, kui kasutab lepingujärgse teenuse osutamisel alltöövõtjaid.

12.4 Juhul kui täitja plaanib vahetada vandeaudiitori aruande allkirjastajat või auditi meeskonna juhti, tuleb see tellijaga eelnevalt kooskõlastada. 

12.5 Juhul kui muutuvad seadusandlusest tulenevad tähtajad majandusaasta aruande esitamiseks, muudetakse vastavalt ka täitja poolt tellijale vandeaudiitori aruande esitamise tähtaega.
12.6 Kui täitja ei osuta teenust lepingus sätestatud tingimuste kohaselt, esitab tellija täitjale kirjalikult pretensioonid lepingu tingimustele mittevastava teenuse kohta.

12.7 Kui eelmises punktis kirjeldatud juhtum on leidnud aset rohkem kui ühel korral lepingu kehtivuse aja jooksul, on tellijal õigus leping ühepoolselt üles öelda ja/või nõuda  kuni 1000 eurot leppetrahvi.

12.8 Tellijal on õigus leppetrahvi summa tasaarvestada vastavas ulatuses lepingus kokku lepitud teenuse eest tasumise nõudega.

12.9 Leppetrahv on kokkulepitud kohustuse täitmise tagamiseks, mitte kohustuse täitmise asendamiseks.

12.10 Lepingupoolel on õigus nõuda leppetrahvi tasumist kolme kuu jooksul arvates päevast, mil ta sai teada leppetrahvi nõudmise õiguse tekkimisest.

12.11 Leppetrahvi ja viivise maksmiseks kohustatud pool on kohustatud tasuma leppetrahvi ja viivise 21 kalendripäeva jooksul arvates õigustatud poolelt sellekohase nõude saamisest.

12.12 Kui tellija ei tasu täitja esitatud arvet õigeks ajaks, on täitjal õigus nõuda viivist 0,05 % võlgnevusest iga tasumisega viivitatud päeva eest kuni kohustuste täitmiseni.

12.13 Täitja võib lepingust tulenevad kohustused anda üle kolmandale isikule üksnes tellija eelneval kirjalikul nõusolekul. Eeltoodu kehtib ka siis, kui lepingu või selles kokku lepitud õiguste ning kohustuste kolmandale isikule üleandmine toimub täitja poolt ettevõtte üleandmise tulemusena.

12.14 Tellijal on õigus keelduda lepingu ja ettevõtte üleandmisest, kui lepingu või ettevõtte omandajal puudub täitjaga vähemalt samaväärne ettevalmistus ja teenuse osutamise kogemus, mis tagaks lepingu eesmärgi saavutamise ja lepingu tingimuste vähemalt samaväärse täitmise.

12.15 Kui täitja annab ettevõtte ja sellega seotud lepingu üle ilma tellija nõusolekuta, on tellijal õigus leping ühepoolselt üles öelda ning täitja on kohustatud hüvitama tellijale tekkinud kahju (s.o muuhulgas kulutused, mis tekivad tellijal uue teenuse osutaja leidmisel).
13 LISAD

Lisa 1. Lähteülesanne

Lisa 2. Riigihankes osalemise taotluse vorm

Lisa 3. Kinnituse vorm pakkuja hankemenetlusest kõrvaldamise aluste puudumise kohta

Lisa 4. Riigihanke pakkumuse maksumus
Riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“

Lisa 1

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“ 

Lähteülesanne

1 RIIGIHANKE ESE
1.1 Narva linna (edaspidi linn) 2011., 2012. ja 2013. aasta konsolideeritud raamatupidamise aastaaruande ja eelarve täitmise aruande (edaspidi aastaaruanne) auditeerimine;

1.2 linnale konsultatsiooniteenuste osutamine hankelepingu kehtivuse perioodil kokku kuni 150 tunni ulatuses, arvestusega keskmiselt 50 tundi aastas.

2 RAAMATUPIDAMISE AASTAARUANNETE AUDITEERIMINE
2.1 Täitja peab auditi läbi viima Eesti Audiitortegevuse seaduses nimetatud vandeaudiitori kutsetegevuse standardite kohaselt. Kuni nimetatud vandeaudiitori kutsetegevuse standardi kehtestamise või kinnitamiseni tuleb vandeaudiitori kutsetegevusega seotud teenust osutada kooskõlas Rahvusvahelise Arvestusekspertide Föderatsiooni (edaspidi IFAC) kinnitatud asjakohase teenuse standardiga või Rahandusministri määrusega kehtestatud auditeerimiseeskirjaga.

2.2 Täitja hindab, kas linna konsolideerimisgrupi (linna ametiasutused ja nende hallatavad asutused, teenistused ja linna valitseva mõju all olevad asutused) konsolideeritud aastaaruanne on koostatud lähtuvalt Eesti hea raamatupidamise tava nõuetest.
2.3 Linna valitseva mõju all olevad asutused määravad iseseisvalt auditeerijaid vastavalt seadusandluse nõuetele.
2.4 Täitja on punktis 2.2 nimetatud teenust osutades konsolideerimisgrupi audiitorettevõtja ning peab avaldama arvamust konsolideeritud raamatupidamise aastaaruande kohta tervikuna, tegema koostööd punktis 2.3 nimetatud audiitoriga ning viima audiitori töö kasutamiseks vajadusel läbi vastavad auditi protseduurid.

2.5 Narva linna ametiasutusi ja nende hallatavaid asutusi auditeerib täitja.

2.6 Täitja peab läbi viima vaheauditi ja lõppauditi.

2.7 Vaheaudit tuleb läbi viia auditeeritaval aruandeaastal ajavahemikul oktoober-detsember. Lõppaudit tuleb läbi viia auditeeritavale aruandeaastale järgneval aastal ajavahemikul jaanuar-mai.

2.8 Täitja kooskõlastab tellijaga vahe- ja lõppauditi täpsema ajakava (kuupäevade lõikes) 2011.aasta kohta ning vandeaudiitori aruande esitamise tähtaega vahetult peale lepingu allkirjastamist.

2.9 Täitja kooskõlastab tellijaga vahe- ja lõppauditi täpsema ajakava (kuupäevade lõikes) ning vandeaudiitori aruande esitamise tähtaega hiljemalt 2 kuud enne vastava auditiperioodi algust.

2.10 Juhul kui muutuvad seadusandlusest või muudest asjaoludest tulenevad tähtajad, muudetakse ka punktides 2.8 ja 2.9 nimetatud tähtaega. 
2.11 Täitja peab läbi viima auditeeritud raamatupidamise aastaaruandes sisalduvate raamatupidamisandmete ja Rahandusministeeriumi saldoandmike infosüsteemi sisestatud auditeeritud aasta IV kvartali saldoandmike vastavuse kontrolli (edaspidi saldoandmike kontroll) ning esitama tellijale sellekohase kinnituse samaaegselt vandeaudiitori aruandega. Tellijal on õigus vastavalt Riigikontrolli nõuetele iga-aastaselt täpsustada saldoandmike kontrolli ulatust ja anda täitjale ette kontrolli läbiviimise kohta kinnituse väljastamise vorm.

2.12 Vahe- ja lõppauditi käigus tehtud tähelepanekute kohta tuleb täitjal esitada tellijale aruanded (nn juhtkonna aruanded).

2.13 Vaheauditi kohta tuleb täitjal esitada tellijale aruanne 14 tööpäeva jooksul pärast vaheauditi lõppu.

2.14 Lõppauditi käigus tehtud tähelepanekute kohta tuleb täitjal esitada tellijale aruanne koos vandeaudiitori aruandega.

3 KONSULTATSIOONITEENUSTE OSUTAMINE

3.1 Täitja poolt osutatavad konsultatsiooniteenused peavad katma finants-, juhtimis- ja maksuarvestuse ning äri- ja juhtimisalaseid valdkondi.

3.2 Konsultatsiooniteenuste maht hankelepingu kehtivuse perioodil käesoleva riigihanke raames on kuni 150 tundi, arvestusega keskmiselt 50 tundi aastas.

Riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“
Lisa 2

Pakkuja ___________ taotlus riigihankes osalemiseks

Hankija nimi: Narva Linn Narva Linnavalitsuse Rahandusameti kaudu, 75008427
Riigihanke nimetus „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“ 

Oleme tutvunud riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“ hanketeate, hankedokumentide ja nende lisadega, kinnitame esitatud tingimuste ülevõtmist ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi. Pakkuja andmed on esitatud allpool.

	Hankedokumentides nõutud andmed
	

	1) Pakkuja nimi / Ühispakkujate volitatud esindaja nimi
	

	2) Registrikood
	

	3) Aadress
	

	4) Kontaktisik ja tema andmed
	

	5) Telefon
	

	6) E-posti aadress
	

	7) Faks
	

	8) Veebilehe aadress (kui on olemas)
	


Kinnitame, et tagame hanketeates, hankedokumentides ja nende lisades esitatud nõuetele vastava teenuse osutamise.

Kinnitame, et omame hankelepingu täitmiseks vajalike intellektuaalse omandi õigusi.

Kinnitame, et meie pakkumus on jõus _________ päeva pakkumuse esitamise tähtpäevast arvates.

Pakkuja seadusjärgne või volitatud esindaja (volikiri esindusõiguse kohta)

Nimi


___________________________

Ametinimetus
___________________________

Allkiri

___________________________

Kuupäev
___________________________

Riigihanke „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“

Lisa 3

Hankija nimi: Narva Linn Narva Linnavalitsuse Rahandusameti kaudu, 75008427

Riigihanke nimetus „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“ 

Pakkuja _______kinnitused pakkuja hankemenetlusest kõrvaldamise aluste puudumise kohta

1. Kinnitame, et meid ega meie seaduslikku esindajat ei ole kriminaal- ja väärteomenetluses karistatud kuritegeliku ühenduse organiseerimise ega sinna kuulumise eest, riigihangete nõuete rikkumise ja kelmuse ega ametialaste ja rahapesualaste ja maksualaste süütegude toimepanemise eest, meie kohta ei ole karistusregistris kehtivaid karistusandmeid karistusregistri seaduse kohaselt ning meil puudub kehtiv karistus meie elu- ja asukohariigi õigusaktide alusel (RHS § 38 lg 1 p 1).

2. Kinnitame, et me ei ole pankrotis ega likvideerimisel, meie äritegevus ei ole peatatud ning me ei ole muus sellesarnases seisukorras meie asukohamaa seaduse kohaselt (RHS § 38 lg 1 p 2).

3. Kinnitame, et meie suhtes ei ole algatatud sundlikvideerimist ega muud sellesarnast menetlust meie asukohamaa seaduse kohaselt (RHS § 38 lg 1 p 3).

Pakkuja seadusjärgne või volitatud esindaja (volikiri esindusõiguse kohta)

Nimi


___________________________

Ametinimetus
___________________________

Allkiri

___________________________

Kuupäev
___________________________
Riigihanke „Narva linnale audiitorteenuste osutamine Narva linna 2011., 2012. ja 2013. aasta 

konsolideeritud raamatupidamise aastaaruannete ja eelarve täitmise aruannete kohta“

Lisa 4

Riigihanke nimetus „Narva linnale audiitorteenuste osutamine Narva linna 2011., 2012. ja 2013. aasta konsolideeritud raamatupidamise aastaaruannete ja eelarve täitmise aruannete kohta“  pakkumuse maksumus

Pakkuja __________ poolt riigihankele pakutav maksumus on järgmine.

	 
	1
	2
	3
	4
	5

	 
	 
	Töötundide hinnanguline arv 3 aasta jooksul kokku
	Töötunni keskmine hind käibemaksuta, eurodes
	Teenuse maksumus 3 aasta jooksul kokku käibemaksuta, eurodes
	Teenuse maksumus 3 aasta jooksul kokku käibemaksuga, eurodes

	1
	Narva linna konsolideeritud raamatupidamise aastaaruande auditeerimise teenus
	 
	 
	
	 

	
	sh
	 Linna ametiasutuste ja hallatavate asutuste auditeerimine
	 
	 
	
	 

	
	
	 Auditi protseduurid seoses linna valitseva mõju all olevate asutuste audiitorite töö kasutamisega
	 
	 
	
	 

	
	
	 Eelarve täitmise aruande auditeerimine
	 
	 
	
	 

	
	
	 Auditi protseduurid seoses linna konsolideeritud raamatupidamise aastaaruande dokumendi kontrollimisega
	 
	 
	
	 

	
	
	 Auditeeritud raamatupidamisandmete ja Rahandusministeeriumi saldoandmike infosüsteemi sisestatud IV kvartali saldoandmike vastavuse kontroll
	 
	 
	
	 

	2
	Konsultatsiooniteenus 
	150
	 
	 
	 

	3
	Narva linna konsolideeritud raamatupidamise aastaaruande auditeerimisega kaasnevad muud tegevused/kulud * 
	X
	X
	 
	 

	4
	Kokku pakkumuse maksumus (rida 1 + rida 2 + rida 3)
	X
	X
	 
	 


* täpsustada (nt lähetuse kulud jne)

Pakkuja seadusjärgne või volitatud esindaja (volikiri esindusõiguse kohta)

Nimi


___________________________

Ametinimetus
___________________________

Allkiri

___________________________

Kuupäev
___________________________

